**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZNANSTVENE KNJIŽNICE ZADAR ZA 2023. GODINU**

1. **OBRAZLOŽENJE OPĆEG DIJELA IZVJEŠTAJA O IZVRŠENJU FINANCISJKOG PLANA**
	1. **PRIHODI I PRIMICI**

U 2023. godini Znanstvena knjižnica Zadar ostvarila je ukupne prihode i primitke u iznosu 706.525,49 €, što je 74.158,70 € više nego u istom razdoblju prethodne godine, što je 11,73 % više od prošlogodišnjeg izvršenja. Odstupanje u prihodima odnosi se na povećanja plaća i na plaću za prosinac uplaćenu u 2023. godini a izvršenu u 2024. godini.

Od planiranih 735.891,43 € za 2023. ostvareno je 95,98% planiranih prihoda i primitaka.

* 1. **RASHODI I IZDACI**

U 2023. godini ukupni rashodi Znanstvene knjižnice Zadar iznose 702.553,45 €, što je za 73.847,44 € više u odnosu na isto razdoblje prošle godine, što čini 11,75 % više od prošlogodišnjeg izvršenja. Od planiranih 736.104,45 € rashoda za 2023., ostvareno je 702.553,45 € odnosno 95,44 %.

Značajnije povećanje rashoda odnosi se na povećanje ostalih rashoda za zaposlene i to 29,14 %, povećanje troškova prijevoza za zaposlene 8,61 %. Plaće za redova rad (311) koji su rasli za 19,13 % u odnosu na isto razdoblje prethodne godine, a manje su od planiranog za oko 1,7 %. Također, značajnije su se zbog rasta cijena na tržištu povećali i neki materijalni troškovi poput, usluga telefona, usluga tekućeg održavanja postrojenja i opreme, komunalne usluge, premije osiguranja, bankarske usluge, smanjenje cijene energenata i drugo.

* 1. **OBRAZLOŽENJE PRIJENOSA SREDSTAVA IZ PRETHODNE GODINE**

Na kraju 2022. godine Znanstvena knjižnica Zadar ostvarila je višak poslovanja u iznosu 317,63 € koji je prenesen u 2023. godinu, i utrošen je na kupnju opreme.

1. **OBRAZLOŽENJE POSEBNOG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

Znanstvena knjižnica Zadar izvršava svoj financijski plan unutar Proračuna Grada Zadra u sklopu Upravnog odjela za kulturu i šport.

**PROGRAM 1038 REDOVNA DJELATNOST ZNANSTVENE KNJIŽNICE ZADAR (korisnik 080-02-01025)**

Program se odnosi na sljedeće aktivnosti:

* Aktivnost A 1038 – **Rashodi za zaposlene**

Aktivnost se odnosi na plaće za redovan rad, doprinose i materijalna prava radnika koji za promatrano izvještajno razdoblje iznose 540.501,88 € što je 98,45 % plana.

* Aktivnost A1038-2 – **Materijalni rashodi**

Aktivnost se odnosi na materijale rashode kao što su prijevoz djelatnika na posao i s posla, uredski materijal, energiju, komunalne, intelektualne, računalne usluge, usluge tekućeg i investicijskog održavanja i dr. U 2023. godini ostvareno je 69.039,29 € odnosno 80,65 % planiranih sredstava.

* Aktivnost A1038-03 – **Knjige i oprema**

Odnosi se na kupnju knjiga i knjižnične građe za knjižnicu, te kupnju opreme; računalne, uredske, opreme za održavanje i zaštitu i slično. U 2023. godini ostvareno je 46.452,98 € odnosno 100%, planiranog, a jednako je utrošeno u istom razdoblju prethodne godine.

Zadar, 30. siječnja 2024.g.

URBROJ: 32/1-2024

 Privremena ravnateljica

 Marijana Senkić-Klapan